Lögreglan á Vesturlandi og Vegagerðin hafa lokað Hnífdalsvegi eftir að snjóflóð féll á hann . Snjóflóð féll á Hnífdalsveg rétt í þessu . Mynd / Fréttablaðið Þriðjudagur 14. janúar 2020 Auglýsing Nú rétt áðan féll snjóflóð yfir Hnífdalsveg og er hann lokaður . Lögreglan á Vesturlandi greinir frá þessu og segir Vegagerðina og Lögregluna hafa tekið ákvörðun um að loka veginum á meðan ofanflóðaeftirlit Veðurstofu Íslands metur stöðuna með tilliti til þess hvort óhætt verði að opna veginn aftur . Vegfarendur eru hvattir til þess að fylgjast með upplýsingum á heimasíðu Vegagerðarinnar en appelsínugular viðvaranir eru í gildi á Vestfjörðum , Ströndum , Norðurlandi vestra og við Breiðafjörð . Í samtali við Fréttablaðið fyrr í dag sagði Daníel Þorláksson , veðurfræðingur hjá Veðurstofu Íslands að ekki liggi fyrir hvenær hættu - og óvissustigi vegna snjóflóðahættu á norðanverðum Vestfjörðum verði létt en þar hefur óvissustig staðið yfir í þó nokkurn tíma . „ Ástandið þar lagast ekkert fyrr en veðrinu slotar þar sem það dregur ekkert úr vandamálunum fyrr en hættir að snjóa á svæðinu , “ sagði hann . Vestfirðir : Nú er opið milli þéttbýlisstaða á sunnanverðum fjörðunum en víðast lokað eða ófært á norðanverðum Vestfjörðum og ólíklegt að eitthvað opnist þar í dag . #færðin